[]2.ลักษณะการประกอบธุรกิจ

1.  ความเป็นมา

บริษัท ฯ เริ่มประกอบธุรกิจในปี 2512 โดยดำเนินการผลิต ผลิตภัณฑ์พลาสติก
เครื่องใช้ในครัวเรือนจากนั้นเพื่อเป็นการให้บริการแก่ลูกค้าได้กว้างขึ้นจึงเปิดหน่วยงานพ่นสี
ประกอบชิ้นส่วนพลาสติกขึ้นและได้มีการจดทะเบียนแปรสภาพเป็นบริษัท ยูเนี่ยนพลาสติก จำกัด
(มหาชน) เมื่อวันที่ 30 มีนาคม 2537 ทะเบียนเลขที่ บมจ. 346
และได้กำหนดวิสัยทัศน์ค่านิยมเพื่อเป็นแนวทางในการดำเนินธุรกิจ

การเปลี่ยนแปลงและการพัฒนาการที่สำคัญเกี่ยวกับการประกอบธุรกิจและการบริหารงานในระยะเวลา
5 ปี ที่ผ่านมา บริษัทฯ เป็นบริษัทฯ
แรกในอุตสาหกรรมพลาสติกของประเทศที่ได้รับการรับรองระบบบริหารคุณภาพตามมาตรฐาน
ISO9002 และได้มุ่งมั่นปรับปรุงพัฒนาอย่างต่อเนื่องเพื่อเพิ่มความเชื่อมั่นต่อการผลิตสินค้าของบริษัทฯ
จนได้รับการรับรองคุณภาพมาตรฐาน QS9000
สำหรับกิจการการผลิตพลาสติกสำหรับอุตสาหกรรมยานยนต์ ออกให้ ณ วันที่ 17 พฤศจิกายน 2541
และบริษัทฯได้รับการรับรองด้านการรักษาสิ่งแวดล้อมคือ ระบบการจัดการสิ่งแวดล้อม ISO 14001
ออกให้ ณ วันที่ 6 มิถุนายน 2548 จากสถาบัน Bureau Veritas Quality International.
ทั้ง 3 ระบบ

ในปี 2549 บริษัทฯ
ได้ดำเนินการพัฒนาระบบบริหารคุณภาพของอุตสาหกรรมยานยนต์เพื่อตอบสนองความต้องการของลูกค้าและลดขั้นตอนการทำงานที่ซ้ำซ้อนยังเป็นการลดต้นทุนในการผลิตโดยการนำระบบISO/TS16949:2002คือข้อกำหนดเฉพาะทางเทคนิค(Technical
Specification:TS)ซึ่งอยู่ในแนวทางข้อกำหนดระบบบริหารคุณภาพของอุตสาหกรรมยานยนต์ทั่วโลกที่พัฒนามาจากมาตรฐานบริหารคุณภาพของอุตสาหกรรมยายนยนต์โลกเช่นQS9000ของ
USA,VDA6.1ของGermany,AVSQของItalian,EAQFของFrenchเป็นต้นโดยมาตรฐานนี้จะอยู่บนพื้นฐานข้อกำหนดISO9001:2000ดังนั้นข้อกำหนด
ISO/TS16949จะอยู่บนหลักการของ
PLAN-DO-CHECK-ACTION(PDCA)เช่นเดียวกันรายละเอียดในข้อกำหนดจะเกี่ยวข้องกับการวางแผนปฏิบัติการ-ตรวจสอบ-และดำเนินการแก้ไขในทุกกิจกรรมที่มีผลต่อคุณภาพของผลิตภัณฑ์เพื่อการปรับปรุงอย่างต่อเนื่องดังนั้นจึงเป็นสาเหตุให้บริษัทฯดำเนินการจนได้รับการรับรองระบบ
ISO/TS16949:2002 เมื่อวันที่ 16 ตุลาคม 2549 จากสถาบัน (BVQI)

ในปี 2550 บริษัทฯ ได้ขยายระบบ TS16949 และ ISO14001 ไปยังโรงงานบางปะกง
โดยได้รับการรับรองจาก Moody International(Thailand) Ltd. เมื่อวันที่ 5 กันยายน
2551

สำหรับปี2551บริษัทฯยังคงดำเนินการลดต้นทุนการผลิตและได้นำมาตรการประหยัด
พลังงานมาใช้ในการควบคุมและลดค่าใช้จ่ายอย่างต่อเนื่องและพยายามที่จะใช้วัตถุดิบที่มีจำหน่ายอยู่ในประเทศเพื่อลดต้นทุนการผลิตและเพิ่มความสามารถในการแข่งขันทางการตลาด
แต่บริษัทฯ ประสบปัญหาเนื่องจากค่าใช้จ่ายในการขนส่งและค่าใช้จ่ายในการผลิตได้ปรับตัวสูงขึ้น
โดยเฉพาะอย่างยิ่งต้นทุนวัตถุดิบมีการปรับราคาขึ้น ตามราคาน้ำมันเพิ่มขึ้น

[]ภาพรวมการประกอบธุรกิจของบริษัทฯ

บริษัทฯ จดทะเบียนประกอบธุรกิจประเภทเป็นผู้ผลิตและรับจ้างฉีดชิ้นส่วนพลาสติกและแม่พิมพ์โดย

-   การบริการรับจ้างผลิตชิ้นส่วนพลาสติกเพื่องานอุตสาหกรรมโดยกรรมวิธีการฉีดขึ้นรูป(THERMO
    PLASTIC INJECTION
    MANUFACTURING)และนอกจากนี้ยังมีกระบวนการผลิตที่ครบวงจรด้วยการบริการโดยการตกแต่ง
    การพ่นสี การประกอบ การ SILKSCREEN และการ HOT STAMP

-   การบริการรับจ้างผลิตแม่พิมพ์ฉีดพลาสติก ด้วยการนำเทคโนโลยี CAD/CAM
    มาใช้ในการออกแบบและผลิตแม่พิมพ์(High Speed Machining)
    รวมถึงเทคโนโลยี่การขึ้นรูปแม่พิมพ์ด้วยความเร็วสูง

ลักษณะของผลิตภัณฑ์

บริษัทแยกผลิตภัณฑ์ออกตามประเภทที่ลูกค้าจ้างผลิตได้ดังนี้

1.  ชิ้นส่วนพลาสติกประกอบด้วยชิ้นส่วนยานยนต์,ชิ้นส่วนเครื่องใช้ไฟฟ้าและอิเลคทรอนิคส์,ชิ้น
    ส่วนพลาสติกสำหรับผลิตภัณฑ์ที่ใช้ในครัวเรือนและชิ้นส่วนกระติกน้ำ

2.  ผลิตแม่พิมพ์ประกอบด้วยแม่พิมพ์ที่เป็นชิ้นส่วนยานยนต์,แม่พิมพ์ที่เป็นชิ้นส่วนเครื่องใช้ไฟฟ้า,แม่พิมพ์ที่เป็นชิ้นส่วนเครื่องสุขภัณฑ์และแม่พิมพ์อื่นๆที่ลูกค้าเป็นผู้จ้างทำ

2.2 โครงสร้างการถือหุ้น

บริษัทย่อย (บริษัท ยูเนี่ยนโกเทคโมลดส์ จำกัด ) ประกอบธุรกิจประเภทรับผลิตแม่พิมพ์สำหรับขึ้นรูปพลาสติก

บริษัท ยูเนี่ยนพลาสติก จำกัด (มหาชน) ถือหุ้นอยู่ 65 %

บริษัทร่วม (บริษัท พีเอสวีโมลด์ จำกัด) ประกอบธุรกิจประเภท รับจ้าง,ผลิต,จำหน่าย

แม่พิมพ์ สำหรับผลิตอุปกรณ์และเครื่องมือเครื่องใช้ทุกชนิด

บริษัท ยูเนี่ยนพลาสติก จำกัด(มหาชน) ถือหุ้น 25%

บริษัทที่เกี่ยวข้อง (บริษัท ยูเนี่ยนนิฟโก้ จำกัด )
ประกอบธุรกิจประเภทรับจ้างและผลิตชิ้นส่วนพลาสติก

บริษัท ยูเนี่ยนพลาสติก จำกัด (มหาชน) ถือหุ้นอยู่ 19.99 %

2.3 โครงสร้างรายได้

โครงสร้างรายได้ของบริษัทฯซึ่งมีรายได้หลักจากการรับจ้างฉีดชิ้นส่วนพลาสติกผลิตแม่พิมพ์และจำหน่ายผลิตภัณฑ์ดังนี้

+--------------+-----------+----+-------------+----+------------+----+
| ผลิตภัณฑ์/บริการ | ปี 2551    | %  | ปี 2550      | %  | ปี 2549     | %  |
|              |           |    |             |    |            |    |
|              | ราย       |    | ร           |    | รา         |    |
|              | ได้(พันบาท) |    | ายได้(พันบาท) |    | ยได้(พันบาท) |    |
+--------------+-----------+----+-------------+----+------------+----+
| 1            | 964,931   | 9  | 887,882     | 8  | 965,863    | 9  |
| .ชิ้นส่วนพลาสติก |           | 2. |             | 9. |            | 1. |
|              |           | 00 |             | 00 |            | 00 |
+--------------+-----------+----+-------------+----+------------+----+
| 2.ผลิตแม่พิมพ์   | 81,687    | 8. | 110,519     | 1  | 99,838     | 9. |
|              |           | 00 |             | 1. |            | 00 |
|              |           |    |             | 00 |            |    |
+--------------+-----------+----+-------------+----+------------+----+
| รวมรา        | 1,046,618 | 1  | 998,401     | 1  | 1,065,701  | 1  |
| ยได้จากการขาย |           | 00 |             | 00 |            | 00 |
+--------------+-----------+----+-------------+----+------------+----+

[]2.4 เป้าหมายการดำเนินธุรกิจ(goal)

บริษัทได้กำหนดวิสัยทัศน์และพันธกิจขึ้นมาเพื่อนำไปกำหนดวัตถุประสงค์และเป้าหมายในการดำเนินธุรกิจโดยวิสัยทัศน์ของบริษัทนอกจากนี้บริษัทได้กำหนดค่านิยมและวัฒนธรรมองค์กรซึ่งจะมีส่วนช่วยในการส่งเสริมและสนับสนุนให้สามารถบรรลุพันธกิจและวิสัยทัศน์ที่กำหนดไว้

วิสัยทัศน์

  เป็นบริษัทที่มีศักยภาพการแข่งขันระดับโลก

พันธกิจ

  1.เป็นหนึ่งด้านผลิตภัณฑ์ที่มีคุณภาพและการส่งมอบ

  2.ราคาสามารถแข่งขันได้ในตลาด

  3.ข้อมูลข่าวสารสามารถเข้าถึงได้ในทุกระดับและช่องทางสื่อสารทั้งในแบบเป็นทางการและไม่

  เป็นทางการ

  4.ให้บริการที่ดีที่สุดด้วยมูลค่าเพิ่มให้กับลูกค้า

  5.สร้างความแตกต่างในการประยุกต์ใช้ประสบการณ์และความชำนาญด้วยมูลค่าเพิ่มให้ลูกค้า

  6.เป็นบริษัทที่มีระบบการกำกับดูแลกิจการที่ดี

ค่านิยม

  1.ยึดมั่นในความชื่อสัตย์อย่างไม่มีวันเปลี่ยนแปลง โดยอยู่บนพื้นฐานของความจริง กล้าพูด

  กล้าทำ ใน สิ่งที่ถูกต้อง

  2.มุ่งไปข้างหน้า มุ่งมั่นสู่ความเป็นเลิศ ไม่ลังเล ตั้งเป้าหมายที่ท้าทายมาก ๆ
  และพยายามทำให้ได้

  3.ยึดมั่นในผลงานที่มีคุณภาพและเป็นรูปธรรม โดยยึดหลักการใช้ต้นทุนและเวลาที่น้อยที่สุด

  4.เปิดใจให้กว้างเพื่อรับความคิดใหม่ แสวงหาความรู้จากทุกหนทุกแห่งในทุก ๆ ด้าน และจาก

  ทุก ๆ คน นำมาปรับปรุงให้ได้ประโยชน์สูงสุด

  5.มุ่งมั่น มั่นใจในการทำงานร่วมกับผู้อื่นได้ทุกคน โดยไม่มีเส้นแบ่งกั้น การสร้างทีมที่หลากหลาย

  6.ใช้สมองคิดอ่านให้ได้เต็มที่ พัฒนาศักยภาพของการคิด การพิจารณาให้ละเอียดรอบคอบ

  และชาญฉลาด

  7.แสวงหาและไม่กลัวความเปลี่ยนแปลง หลีกเลี่ยงการทำงานแบบมากขั้นตอน

นโยบายคุณภาพ

  เรามุ่งมั่นสร้างผลิตภัณฑ์และบริการ เพื่อทำให้ลูกค้าพอใจ บนพื้นฐานการปรับปรุงอย่างต่อเนื่อง

นโยบายสิ่งแวดล้อม

บริษัทยึดมั่นในความรับผิดชอบต่อการอนุรักษ์สิ่งแวดล้อม โดยมีแนวปฏิบัติ ดังนี้

1.  ปฏิบัติตามข้อบังคับพระราชบัญญัติการนิคมฯ กฎหมาย
    และข้อกำหนดที่เกี่ยวข้องกับสิ่งแวดล้อมอย่างเคร่งครัด

2.  สนับสนุนการใช้ทรัพยากรอย่างมีประสิทธิภาพและคุ้มค่า เพื่อให้เกิดประโยชน์สูงสุด

3.  []มุ่งเน้นการจัดการและป้องกันมลพิษ ผลกระทบต่อสิ่งแวดล้อม
    โดยจัดทำเป็นวัตถุประสงค์และเป้าหมาย เพื่อนำไปปฏิบัติ ทบทวน และปรับปรุงอย่างต่อเนื่อง

4.  ปลูกจิตสำนึกด้านสิ่งแวดล้อมให้กับพนักงานโดยการฝึกอบรม และสนับสนุนการมีส่วนร่วม

นโยบายความปลอดภัย อาชีวอนามัย และสภาพแวดล้อมในการทำงาน

บริษัทมีความห่วงใยต่อความปลอดภัยในการปฏิบัติงานและสุขภาพอนามัยของพนักงานทุกคน
ดังนั้นบริษัทฯจึงกำหนดนโยบาย CCCF เพื่อให้ทุกอย่างดำเนินการ
อย่างต่อเนื่องและตลอดไปโดยมีหลักการปฏิบัติ ดังนี้

1.  ความปลอดภัยในการทำงานเป็นหน้าที่ของพนักงานทุกคนทุกระดับที่จะร่วมมือกันปฏิบัติ
    เพื่อให้เกิดความปลอดภัยทั้งตนเองและเพื่อนร่วมงานตลอดจนทรัพย์สินของบริษัทฯ

1.  บริษัทฯจะสนับสนุนการฝึกอบรม
    และการปรับปรุงสภาพแวดล้อมและวิธีการปฏิบัติงานที่ปลอดภัยตลอดจนส่งเสริมกิจกรรมความปลอดภัยของทุกฝ่าย

2.  ให้มีการปรับปรุงสถานที่ทำงานให้ปลอดภัยรวมทั้งให้มีการใช้เครื่องจักร
    เครื่องมืออุปกรณ์ที่ปลอดภัยและวัตถุที่เหมาะสม

3.  ให้มีการกำหนดข้อบังคับ
    ให้มีวิธีการทำงานและปฏิบัติงานที่ปลอดภัยบันทึกลงในระเบียบปฏิบัติงานหรือคำสั่งการปฏิบัติงาน

4.  ผู้บังคับบัญชาต้องฝึกสอนและเป็นตัวอย่างในการปฏิบัติตามกฎหมายความปลอดภัยแก่พนักงาน

5.  ผู้บังคับบัญชาต้องควบคุมดูแลผู้ใต้บังคับบัญชาให้มีการใช้อุปกรณ์คุ้มครองความปลอดภัยที่เหมาะสม

6.  ผู้บังคับบัญชาต้องรับผิดชอบเกี่ยวกับความปลอดภัยของผู้ใต้บังคับบัญชา
    ตลอดจนเครื่องจักรอุปกรณ์เครื่องมือ , เครื่องใช้และสภาพการทำงาน

7.  พนักงานทุกคนต้องดูแลรักษาความสะอาด ความเป็นระเบียบเรียบร้อยของสถานที่ทำงาน

8.  พนักงานทุกคนต้องให้ความร่วมมือในโครงการความปลอดภัย อาชีวอนามัย
    และสภาพแวดล้อมในการทำงานต่าง ๆ ของบริษัทฯ

9.  บริษัทฯจะจัดให้มีการติดตามและประเมินผลการดำเนินงานตามนโยบายความปลอดภัย
    อาชีวอนามัยและสภาพแวดล้อมในการทำงาน
    เพื่อควบคุมให้มีการปฏิบัติอย่างจริงจังและเกิดประสิทธิภาพสูงสุด